b'\n_START_ARTICLE_\nBla\xc5\xbe Ferlinc\n_START_SECTION_\nBiografija\n_START_PARAGRAPH_\nRodil se je 21. 07. 1970, v Celju. Stanuje v Zg. Kungoti. Mati Terezija Ferlinc, o\xc4\x8de Franc Ferlinc, starej\xc5\xa1a sestra Mateja Male\xc5\xa1 Lebari\xc4\x8d. V njegovih otro\xc5\xa1kih letih so se ve\xc4\x8dkrat selili, tako da je \xc5\xbeivel v Braslov\xc4\x8dah, Grosuplju, Vrhniki, Miklav\xc5\xbeu pri Mariboru, ter v Mariboru. Osnovno \xc5\xa1olo je obiskoval v Miklav\xc5\xbeu pri Mariboru in na Osnovni \xc5\xa1oli Martina Kon\xc5\xa1aka v Mariboru. Po zaklju\xc4\x8deni osnovi \xc5\xa1oli se je vpisal na 2. gimnazijo v Mariboru. Diplomiral je leta 1997 na Ekonomsko-poslovni fakulteti v Mariboru. Zatem je v letu 2000 diplomiral na Fakulteti za socialno delo. Istega leta se je zaposlil kot strokovni delavec v Kriznem centru za mlade Maribor.\n_START_SECTION_\nDelo\n_START_PARAGRAPH_\nLeta 2003 je izdal priro\xc4\x8dnik Ko pridejo te\xc5\xbeki dnevi \xe2\x80\x93 nasveti za mlade. Leta 2005 je iz\xc5\xa1el njegov drugi priro\xc4\x8dnik z naslovom Najdi sre\xc4\x8do. Leta 2009 je bil izdan njegov tretji priro\xc4\x8dnik, namenjen star\xc5\xa1em in vzgojiteljem, z naslovom Izzivi in pasti sodobne vzgoje. Objavil je 14 \xc4\x8dlankov v Ve\xc4\x8deru v obliki nasvetov za mlade, v \xc4\x8dasu od 08. 07. 2003 do 27. 10. 2003.'